Serekê baroyanê Kurdîstan û Tirkîya vera vernîyazê qanûnî yê seba vurnayîşê sîstemê baroyan 3 rojan ra nata  ver bi Anqara şinê.
Serekê Baroyê Çewlîgî Hanîfî Budancamanak û Serekê Baroyê Dêrsimî Kenan Çetîn zî 'rayraşîyayîşê pawitişî' de Xarpêt de ameyî têkişt. Şarê Vakurî eleqeyêko pîl mojna serekan û înan reyde qisey kerd.
Budancamanak û Çetîn rayraşîyayîşê xo pîya dewam kenê. Serekê baroyan ewro  do Anqara de bêrê pêser.
